Coba jelasin Kebolehan dari Uzumaki Naruto dalam bahasa melayu dong

Pada di peringkat kanak-kanak sekitar 7-12 tahun, Naruto merupakan seorang ninja muda yang tidak cekap, gagal melepasi ujian sebanyak 3 kali di peringkat Akademi.  Namun melalui tekad dan latihan yang dijalani, kemahirannya meningkat dengan cepat hingga mampu mengalahkan genin yang kuat serta berkemahiran seperti Hyuga Neji bahkan potensi Naruto diakui sendiri oleh ketiga-tiga orang legenda Sannin.  Di bawah pelbagai bimbingan guru yang hebat seperti Jiraiya dan Hatake Kakashi, Naruto berjaya mengalahkan hampir kesemua anggota Akatsuki, akhirnya mendapat pujian dari penduduk Kampung Konoha bahawa Naruto adalah sebagai pahlawan yang sehebat Hokage. Naruto secara umumnya diketahui ramai telah berjaya mengalahkan barisan ninja bertaraf Kage dan jinchuriki yang dihidupkan semula semasa Perang Dunia Ninja Ke-4.  Dia juga berjaya menewaskan musuh sehebat Uchiha Madara, Otsutsuki Kaguya dan Otsutsuki Toneri.  Ramai yang percaya bahawa Naruto adalah kunci utama untuk memenangi perang.  Menjelang dewasa, kehebatan yang dimiliki Naruto telah mengangkatnya untuk menjadi Hokage Ketujuh, yang dianggap sebagai shinobi terkuat dalam sejarah dan menguasai pelbagai jenis jutsu yang luar biasa.  Dengan kekuatan gabungan bersama Uchiha Sasuke, yang terkenal sebagai satu-satunya shinobi yang mampu menyainginya, mereka dikatakan mampu menghancurkan sebuah benua.  Berkat gabungan mereka berdua dibantu 4 Kage yang lain, mereka mengalahkan Otsutsuki Momoshiki. Kini, Naruto perlu berdepan musuh baru yang jauh lebih kuat iaitu Otsutsuki Isshiki yang kian mengancam seluruh dunia dengan kuasa Karma yang dimilikinya.